Ericu950/Stoicheia-meter-silver huggingface dataset:
ἀμπνοὰς δ οὐ σωφρονίζει , ταῦρος ὣς ἐς ἐμβολὴν δεινός 0 ·
μυκᾶται δὲ Κῆρας ἀνακαλῶν τὰς Ταρτάρου .
τάχα σ ἐγὼ μᾶλλον χορεύσω καὶ καταυλήσω φόβῳ .
στεῖχ ἐς Οὔλυμπον πεδαίρουσ , Ἶρι , γενναῖον πόδα ·
ἐς δόμους δ ἡμεῖς ἄφαντοι δυσόμεσθ Ἡρακλέους .
ὀτοτοτοτοτοῖ , στέναξον ·
ἀποκείρεται σὸν ἄνθος πόλεος , ὁ Διὸς ἔκγονος ·
μέλεος Ἑλλάς , ἃ τὸν εὐεργέταν ἀποβαλεῖς , ὀλεῖς μανίαισιν Λύσσας χορευθέντ ἐναύλοις .
ταχὺ τὸν εὐτυχῆ μετέβαλεν δαίμων , ταχὺ δὲ πρὸς πατρὸς τέκν ἐκπνεύσεται .
ἰώ μοι μέλεος 0 .
ἰὼ Ζεῦ , τὸ σὸν γένος ἄγονον αὐτίκα λυσσάδες ὠμοβρῶτες ἄδικοι Ποιναὶ κακοῖσιν ἐκπετάσουσιν .
ἰὼ στέγαι 0 .
κατάρχεται χόρευμα τυμπάνων ἄτερ , οὐ βρομίῳ κεχαρισμένα θύρσῳ ἰὼ δόμοι .
πρὸς αἵματ , οὐχὶ τᾶς Διονυσιάδος βοτρύων ἐπὶ χεύμασι λοιβᾶς 0 .
φυγῇ , τέκν , ἐξορμᾶτε .
δάιον τόδε δάιον μέλος ἐπαυλεῖται .
κυναγετεῖ τέκνων διωγμόν ·
οὔποτ ἄκραντα δόμοισι Λύσσα βακχεύσει .
αἰαῖ κακῶν 0 .
αἰαῖ δῆτα τὸν γεραιὸν ὡς στένω πατέρα τάν τε παιδοτρόφον , ᾇμάταν τέκεα γεννᾶται 0 .
ἰδοὺ ἰδού , θύελλα σείει δῶμα , συμπίπτει στέγη .
ἢ ἤ 0 ·
τί δρᾷς , ὦ Διὸς παῖ , μελάθρῳ ;
τάραγμα ταρτάρειον , ὡς ἐπ Ἐγκελάδῳ ποτέ , Παλλάς , ἐς δόμους πέμπεις .
ὦ λευκὰ γήρᾳ σώματ ἀνακαλεῖς με τίνα βοάν ;
ἄλαστα τ ἀν δόμοισι .
μάντιν οὐχ ἕτερον ἄξομαι .
τεθνᾶσι παῖδες .
στενάζεθ , ὡς στενακτά 0 .
δάιοι φόνοι , δάιοι δὲ τοκέων χέρες 0 1 ·
ὤ 0 .
οὐκ ἄν τις εἴποι μᾶλλον ἢ πεπόνθαμεν .
πῶς παισὶ στενακτὰν ἄταν ἄταν πατέρος ἀμφαίνεις ;
λέγε , τίνα τρόπον ἔσυτο θεόθεν ἐπὶ μέλαθρα κακὰ τάδε , τλήμονάς τε παίδων τύχας ;
ἱερὰ μὲν ἦν πάροιθεν ἐσχάρας Διὸς καθάρσι οἴκων , γῆς ἄνακτ ἐπεὶ κτανὼν ἐξέβαλε τῶνδε δωμάτων Ἡρακλέης ·
χορὸς δὲ καλλίμορφος εἱστήκει τέκνων πατήρ τε Μεγάρα τ ·
ἐν κύκλῳ δ ἤδη κανοῦν εἵλικτο βωμοῦ , φθέγμα δ ὅσιον εἴχομεν .
μέλλων δὲ δαλὸν χειρὶ δεξιᾷ φέρειν , ἐς χέρνιβ ὡς βάψειεν , Ἀλκμήνης τόκος ἔστη σιωπῇ .
καὶ χρονίζοντος πατρὸς παῖδες προσέσχον ὄμμ ·
ὁ δ οὐκέθ αὑτὸς ἦν , ἀλλ ἐν στροφαῖσιν ὀμμάτων ἐφθαρμένος ῥίζας τ ἐν ὄσσοις αἱματῶπας ἐκβαλὼν ἀφρὸν κατέσταζ εὐτρίχου γενειάδος .
ἔλεξε δ ἅμα γέλωτι παραπεπληγμένῳ ·
πάτερ , τί θύω πρὶν κτανεῖν Εὐρυσθέα καθάρσιον πῦρ , καὶ πόνους διπλοῦς ἔχω ;
ἔργον μιᾶς μοι χειρὸς εὖ θέσθαι τάδε 0 ·
ὅταν δ ἐνέγκω δεῦρο κρᾶτ Εὐρυσθέως , ἐπὶ τοῖσι νῦν θανοῦσιν ἁγνιῶ χέρας .
ἐκχεῖτε πηγάς , ῥίπτετ ἐκ χειρῶν κανᾶ .
τίς μοι δίδωσι τόξα ;
τίς δ ὅπλον χερός 0 ;
πρὸς τὰς Μυκήνας εἶμι ·
λάζυσθαι χρεὼν μοχλοὺς δικέλλας θ , ὥστε Κυκλώπων βάθρα φοίνικι κανόνι καὶ τύκοις ἡρμοσμένα στρεπτῷ σιδήρῳ συντριαινῶσαι πάλιν .
αὐτοῦ δὲ βαίνων ἅρματ οὐκ ἔχων ἔχειν ἔφασκε , δίφρου δ εἰσέβαινεν ἄντυγας κ ἄθεινε , κέντρον δῆθεν ὡς ἔχων , χερί .
διπλοῦς δ ὀπαδοῖς ἦν γέλως φόβος θ ὁμοῦ .
καί τις τόδ εἶπεν , ἄλλος εἰς ἄλλον δρακών ·
παίζει πρὸς ἡμᾶς δεσπότης ἢ μαίνεται ;
ὁ δ εἷρπ ἄνω τε καὶ κάτω κατὰ στέγας , μέσον δ ἐς ἀνδρῶν ἐσπεσὼν Νίσου πόλιν ἥκειν ἔφασκε ·
δωμάτων τ ἔσω βεβώς , κλιθεὶς ἐς οὖδας , ὡς ἔχει , σκευάζεται θοίνην .
διελθὼν δ ὡς βραχὺν χρόνον μονῆς Ἰσθμοῦ ναπαίας ἔλεγε προσβαίνειν πλάκας .
κ ἀνταῦθα γυμνὸν σῶμα θεὶς πορπαμάτων , πρὸς οὐδέν ἡμιλλᾶτο κ ἀκηρύσσετο αὐτὸς πρὸς αὑτοῦ καλλίνικος οὐδενός , ἀκοὴν ὑπειπών .
δεινὰ δ Εὐρυσθεῖ βρέμων ἦν ἐν Μυκήναις τῷ λόγῳ .
πατὴρ δέ νιν θιγὼν κραταιᾶς χειρὸς ἐννέπει τάδε ·
ὦ παῖ , τί πάσχεις ;
τίς ὁ τρόπος ξενώσεως τῆσδ ;
οὔ τί που φόνος σ ἐβάκχευσεν νεκρῶν , οὓς ἄρτι καίνεις ;
ὁ δέ νιν Εὐρυσθέως δοκῶν πατέρα προταρβοῦνθ ἱκέσιον ψαύειν χερός , ὠθεῖ , φαρέτραν δ εὐτρεπῆ σκευάζεται καὶ τόξ ἑαυτοῦ παισί , τοὺς Εὐρυσθέως δοκῶν φονεύειν .
οἳ δὲ ταρβοῦντες φόβῳ ὤρουον ἄλλος ἄλλοσ , ἐς πέπλους ὁ μὲν μητρὸς ταλαίνης , ὁ δ ὑπὸ κίονος σκιάν , ἄλλος δὲ βωμὸν ὄρνις ὣς ἔπτηξ ὕπο 0 1 2 .
βοᾷ δὲ μήτηρ ·
ὦ τεκών , τί δρᾷς ;
τέκνα κτείνεις ;
βοᾷ δὲ πρέσβυς οἰκετῶν τ ὄχλος .
ὁ δ ἐξελίσσων παῖδα κίονος κύκλῳ , τόρνευμα δεινὸν ποδός , ἐναντίον σταθεὶς βάλλει πρὸς ἧπαρ ·
ὕπτιος δὲ λαΐνους ὀρθοστάτας ἔδευσεν ἐκπνέων βίον .
ὁ δ ἠλάλαξε κ ἀπεκόμπασεν τάδε ·
Εἷς μὲν νεοσσὸς ὅδε θανὼν Εὐρυσθέως ἔχθραν πατρῴαν ἐκτίνων πέπτωκέ μοι .
ἄλλῳ δ ἐπεῖχε τόξ , ὃς ἀμφὶ βωμίαν ἔπτηξε κρηπῖδ ὡς λεληθέναι δοκῶν .
φθάνει δ ὁ τλήμων γόνασι προσπεσὼν πατρός , καὶ πρὸς γένειον χεῖρα καὶ δέρην βαλών , Ὦ φίλτατ , αὐδᾷ , μή μ ἀποκτείνῃς , πάτερ ·
σός εἰμι , σὸς παῖς ·
οὐ τὸν Εὐρυσθέως ὀλεῖς .
ὁ δ ἀγριωπὸν ὄμμα Γοργόνος στρέφων , ὡς ἐντὸς ἔστη παῖς λυγροῦ τοξεύματος , μυδροκτύπον μίμημ , ὑπὲρ κάρα βαλὼν ξύλον καθῆκε παιδὸς ἐς ξανθὸν κάρα , ἔρρηξε δ ὀστᾶ .
δεύτερον δὲ παῖδ ἑλών , χωρεῖ τρίτον θῦμ ὡς ἐπισφάξων δυοῖν .
ἀλλὰ φθάνει νιν ἡ τάλαιν ἔσω δόμων μήτηρ ὑπεκλαβοῦσα , καὶ κλῄει πύλας .
ὁ δ ὡς ἐπ αὐτοῖς δὴ Κυκλωπίοισιν ὢν σκάπτει μοχλεύει θύρετρα , κ ἀκβαλὼν σταθμὰ δάμαρτα καὶ παῖδ ἑνὶ κατέστρωσεν βέλει .
κ ἀνθένδε πρὸς γέροντος ἱππεύει φόνον ·
ἀλλ ἦλθεν εἰκών , ὡς ὁρᾶν ἐφαίνετο , Παλλὰς κραδαίνουσ ἔγχος ἐπὶ λόφῳ κέαρ , κ ἄρριψε πέτρον στέρνον εἰς Ἡρακλέους , ὅς νιν φόνου μαργῶντος ἔσχε , κ εἰς ὕπνον καθῆκε ·
πίτνει δ ἐς πέδον , πρὸς κίονα νῶτον πατάξας , ὃς πεσήμασι στέγης διχορραγὴς ἔκειτο κρηπίδων ἔπι .
ἡμεῖς δ ἐλευθεροῦντες ἐκ δρασμῶν πόδα σὺν τῷ γέροντι δεσμὰ σειραίων βρόχων ἀνήπτομεν πρὸς κίον , ὡς λήξας ὕπνου μηδὲν προσεργάσαιτο τοῖς δεδραμένοις .
εὕδει δ ὁ τλήμων ὕπνον οὐκ εὐδαίμονα , παῖδας φονεύσας καὶ δάμαρτ .
ἐγὼ μὲν οὖν οὐκ οἶδα θνητῶν ὅστις ἀθλιώτερος 0 .
ὁ φόνος ἦν ὃν Ἀργολὶς ἔχει πέτρα τότε μὲν περισαμότατος καὶ ἄπιστος Ἑλλάδι τῶν Δαναοῦ παίδων 0 ·
τάδε δ ὑπερέβαλε , παρ  έδραμε τὰ τότε κακὰ τάλανι διογενεῖ κόρῳ .
μονοτέκνου Πρόκνης φόνον ἔχω λέξαι θυόμενον Μούσαις ·
σὺ δὲ τέκνα τρίγον , ὦ δάιε , τεκόμενος , λυσσάδι συγκατειργάσω μοίρᾳ .
αἰαῖ , τίνα στεναγμὸν ἢ γόον ἢ φθιτῶν ᾠδάν , ἢ τὸν Ἅιδα χορὸν ἀχήσω ;
ἴδεσθε , διάνδιχα κλῇθρα κλίνεται ὑψιπύλων δόμων .
ἰώ μοι 0 ·
ἴδεσθε δὲ τέκνα πρὸ πατρὸς ἄθλια κείμενα δυστάνου , εὕδοντος ὕπνον δεινὸν ἐκ παίδων φόνου .
περὶ δὲ δεσμὰ καὶ πολύβροχ ἁμμάτων ἐρείσμαθ Ἡράκλειον ἀμφὶ δέμας τάδε λαΐνοις ἀνημμένα κίοσιν οἴκων .
ὁ δ ὥς τις ὄρνις ἄπτερον καταστένων ὠδῖνα τέκνων , πρέσβυς ὑστέρῳ ποδὶ πικρὰν διώκων ἤλυσιν πάρεσθ ὅδε 0 .
καδμεῖοι γέροντες , οὐ σῖγα σῖ  γα τὸν ὕπνῳ παρειμένον ἐάσετ ἐκ  λαθέσθαι κακῶν 0 ;
κατὰ σὲ δακρύοις στένω , πρέσβυ , καὶ τέκεα καὶ τὸ καλλίνικον κάρα .
ἑκαστέρω πρόβατε , μὴ κτυπεῖτε , μὴ βοᾶτε , μὴ τὸν εὔδι ἰαύονθ ὑπνώδεά τ εὐνᾶς ἐγείρετε .
φόνος ὅσος ὅδ ἆ ἆ , διά μ ὀλεῖτε 0 .
κεχυμένος ἐπαντέλλει .
οὐκ ἀτρεμαῖα θρῆνον αἰ  άξετ , ὦ γέροντες ;
ἢ δέσμ ἀνεγειρόμενος χαλάσας ἀπολεῖ πόλιν , ἀπὸ δὲ πατέρα , μέλαθρά τε καταράξει .
ἀδύνατ ἀδύνατά μοι 0 .
σῖγα , πνοὰς μάθω ·
φέρε πρὸς οὖς βάλω .
εὕδει ;
ναί , εὕδει ὕπνον γ ἄυπνον ὀλόμενον , ὃς ἔκανεν ἄλοχον , ἔκανε δὲ τέκεα , τοξήρει ψαλμῷ .
στέναζέ νυν  στενάζω .
τέκνων ὄλεθρον  ὤμοι 0 .
σέθεν τε παιδὸς  αἰαῖ 0 .
ὦ πρέσβυ σῖγα σῖγα 0 ·
παλίντροπος ἐξεγειρόμενος στρέφεται ·
φέρε , ἀπόκρυφον δέμας ὑπὸ μέλαθρον κρύψω .
νὺξ ἔχει βλέφαρα παιδὶ σῷ .
ὁρᾶθ ὁρᾶτε .
τὸ φάος ἐκ  λιπεῖν μὲν ἐπὶ κακοῖσιν οὐ φεύγω τάλας , ἀλλ εἴ με κανεῖ πατέρ ὄντα , πρὸς δὲ κακοῖς κακὰ μήσεται πρὸς Ἐρινύσι θ αἷμα σύγγονον ἕξει .
τότε θανεῖν σ ἐχρῆν , ὅτε δάμαρτι σᾷ φόνον ὁμοσπόρων ἔμολες ἐκπράξας Ταφίων περίκλυστον ἄστυ πέρσας .
φυγὰν φυγάν , γέροντες , ἀποπρὸ δωμάτων διώκετε ·
φεύγετε μάργον ἄνδρ ἐπεγειρόμενον .
ἢτάχα φόνον ἕτερον ἐπὶ φόνῳ βαλὼν ἀν αὖ βακχεύσει Καδμείων πόλιν .
ὦ Ζεῦ , τί παῖδ ἤχθηρας ὧδ ὑπερκότως τὸν σόν , κακῶν δὲ πέλαγος ἐς τόδ ἤγαγες ;
ἔμπνους μέν εἰμι καὶ δέδορχ ἅπερ με δεῖ , αἰθέρα τε καὶ γῆν τόξα θ Ἡλίου τάδε ὡς ἐν κλύδωνι καὶ φρενῶν ταράγματι πέπτωκα δεινῷ καὶ πνοὰς θερμὰς πνέω μετάρσι , οὐ βέβαια , πνευμόνων ἄπο .
ἰδού , τί δεσμοῖς ναῦς ὅπως ὡρμισμένος νεανίαν θώρακα καὶ βραχίονα , πρὸς ἡμιθραύστῳ λαΐνῳ τυκίσματι ἧμαι , νεκροῖσι γείτονας θάκους ἔχων ;
πτερωτά τ ἔγχη 0 ·
τόξα δ ἔσπαρται πέδῳ , ἃ πρὶν παρασπίζοντ ἐμοῖς βραχίοσιν ἔσῳζε πλευρὰς ἐξ ἐμοῦ τ ἐσῴζετο .
οὔ που κατῆλθον αὖθις εἰς Ἅιδου πάλιν , Εὐρυσθέως δίαυλον ;
εἰς Ἅιδου 0 ;
ἀλλ οὔ τε Σισύφειον εἰσορῶ πέτρον Πλούτωνά τ , οὐ δὲ σκῆπτρα Δήμητρος κόρης 0 .
ποῦ ποτ ὢν ἀμηχανῶ ;
ὠή , τίς ἐγγὺς ἢ πρόσω φίλων ἐμῶν , δύσγνοιαν ὅστις τὴν ἐμὴν ἰάσεται 0 ;
σαφῶς γὰρ οὐδὲν οἶδα τῶν εἰωθότων .
γέροντες , ἔλθω τῶν ἐμῶν κακῶν πέλας ;
κ ἀγώ γε σὺν σοί , μὴ προδοὺς τὰς συμφοράς .
πάτερ , τί κλαίεις καὶ συναμπίσχῃ κόρας , τοῦ φιλτάτου σοι τηλόθεν παιδὸς βεβώς ;
ὦ τέκνον ·
εἶ γὰρ καὶ κακῶς πράσσων ἐμός 0 .
πράσσω δ ἐγὼ τί λυπρόν , οὗ δακρυρροεῖς ;
ἃ κ ἂν θεῶν τις , εἰ μάθοι , καταστένοι .
μέγας γ ὁ κόμπος , τὴν τύχην δ οὔπω λέγεις 0 .
ὁρᾷς γὰρ αὐτός , εἰ φρονῶν ἤδη κυρεῖς .
εἴπ , εἴ τι καινὸν ὑπογράφῃ τ ὠμῷ βίῳ 0 .
εἰ μηκέθ Ἅιδου βάκχος εἶ , φράσαιμεν ἄν .
παπαῖ , τόδ ὡς ὕποπτον ᾐνίξω πάλιν .
καί σ εἰ βεβαίως εὖ φρονεῖς ἤδη σκοπῶ .
οὐ γάρ τι βακχεύσας γε μέμνημαι φρένας .
λύσω , γέροντες , δεσμὰ παιδός ;
ἢ τί δρῶ ;
καὶ τόν γε δήσαντ εἴπ ·
ἀναινόμεσθα γάρ .
τοσοῦτον ἴσθι τῶν κακῶν ·
τὰ δ ἄλλ ἔα .
ἀρκεῖ σιωπὴ γὰρ μαθεῖν ὃ βούλομαι ;
ὦ Ζεῦ , παρ Ἥρας ἆρ ὁρᾷς θρόνων τάδε ;
ἀλλ ἦ τι κεῖθεν πολέμιον πεπόνθαμεν ;
τὴν θεὸν ἐάσας τὰ σὰ περιστέλλου κακά .
ἀπωλόμεσθα ·
συμφορὰν λέξεις τινά .
ἰδού , θέασαι τάδε τέκνων πεσήματα .
τίν ὄψιν τήνδε δέρκομαι τάλας ;
ἀπόλεμον , ὦ παῖ , πόλεμον ἔσπευσας τέκνοις .
τί πόλεμον εἶπας ;
τούσδε τίς διώλεσε ;
σὺ καὶ σὰ τόξα καὶ θεῶν ὃς αἴτιος 0 .
τί δράσας 0 ;
ὦ κάκ ἀγγέλλων πάτερ .
μανείς 0 ·
ἐρωτᾷς δ ἄθλι ἑρμηνεύματα .
ἦ καὶ δάμαρτός εἰμ ἐγὼ φονεὺς ἐμῆς ;
μιᾶς ἅπαντα χειρὸς ἔργα σῆς τάδε 0 .
στεναγμῶν γάρ με περιβάλλει νέφος .
τούτων ἕκατι σὰς καταστένω τύχας .
ἦ γὰρ συνήραξ οἶκον ἢ βάκχευσ ἐμόν 0 ;
πάντα δυστυχεῖ τὰ σά .
ποῦ δ οἶστρος ἡμᾶς ἔλαβε ;
ποῦ διώλεσεν ;
ὅτ ἀμφὶ βωμὸν χεῖρας ἡγνίζου πυρί .
τί δῆτα φείδομαι ψυχῆς ἐμῆς τῶν φιλτάτων μοι γενόμενος παίδων φονεύς ;
κ οὐκ εἶμι πέτρας λισσάδος πρὸς ἅλματα ἢ φάσγανον πρὸς ἧπαρ ἐξακοντίσας τέκνοις δικαστὴς αἵματος γενήσομαι ;
ἢ σάρκα τὴν ἔμηνεν ἐμπρήσας πυρί , δύσκλειαν ἣ μένει μ ἀπώσομαι βίου ;
ἀλλ ἐμποδών μοι θανασίμων βουλευμάτων Θησεὺς ὅδ ἕρπει συγγενὴς φίλος τ ἐμός .
ὀφθησόμεσθα , καὶ τεκνοκτόνον μύσος ἐς ὄμμαθ ἥξει φιλτάτῳ ξένων ἐμῶν .
ποῖ κακῶν ἐρημίαν εὕρω , πτερωτὸς ἢ κατὰ χθονὸς μολών ;
φέρ ἄν τι κρατὶ περιβάλω σκότον .
αἰσχύνομαι γὰρ τοῖς δεδραμένοις κακοῖς ·
καὶ τῶνδε προστρόπαιον αἷμα προσλαβὼν οὐδὲν κακῶσαι τοὺς ἀναιτίους θέλω .
ἥκω σὺν ἄλλοις , οἳ παρ Ἀσωποῦ ῥοὰς μένουσιν , ἔνοπλοι γῆς Ἀθηναίων κόροι , σῷ παιδί , πρέσβυ , σύμμαχον φέρων δόρυ .
κληδὼν γὰρ ἦλθεν εἰς Ἐρεχθειδῶν πόλιν ὡς σκῆπτρα χώρας τῆσδ ἀναρπάσας Λύκος ἐς πόλεμον ὑμῖν καὶ μάχην καθίσταται .
τίνων δ ἀμοιβὰς ὧν ὑπῆρξεν Ἡρακλῆς σῴσας με νέρθεν , ἦλθον , εἴ τι δεῖ , γέρον , ἢ χειρὸς ὑμᾶς τῆς ἐμῆς ἢ συμμάχων 0 .
τί νεκρῶν τῶνδε πληθύει πέδον ;
οὔ που λέλειμμαι καὶ νεωτέρων κακῶν ὕστερος ἀφῖγμαι ;
τίς τάδ ἔκτεινεν τέκνα ;
τίνος γεγῶσαν τήνδ ὁρῶ ξυνάορον ;
οὐ γὰρ δορός γε παῖδες ἵστανται πέλας , ἀλλ ἄλλο πού τι καινὸν εὑρίσκω κακόν .
ὦ τὸν ἐλαιοφόρον ὄχθον ἔχων ἄναξ τί χρῆμά μ οἰκτροῖς ἐκάλεσας προοιμίοις ;
ἐπάθομεν πάθεα μέλεα πρὸς θεῶν .
οἱ παῖδες οἵδε τίνες , ἐφ οἷς δακρυρροεῖς 0 ;
ἔτεκε μέν νιν οὑμὸς ἶνις τάλας , τεκόμενος δ ἔκανε , φόνιον αἷμα τλάς .
εὔφημα φώνει .
βουλομένοισιν ἐπαγγέλλῃ .
ὦ δεινὰ λέξας .
οἰχόμεθ οἰχόμεθα πτανοί .
μαινομένῳ πιτύλῳ πλαγχθεὶς ἑκατογκεφάλου τε βαφαῖς ὕδρας 0 .
ἥρας ὅδ ἁγών 0 ·
τίς δ ὅδ οὑν νεκροῖς , γέρον ;
ἐμὸς ἐμὸς ὅδε γόνος ὁ πολύπονος , ὃς ἐπὶ δόρυ γιγαντοφόνον ἦλθεν σὺν θεοῖ  σι Φλεγραῖον ἐς πεδίον ἀσπιστάς 0 .
τίς ἀνδρῶν ὧδε δυσδαίμων ἔφυ ;
οὐκ ἂν εἰδείης ἕτερον πολυμοχθότερον πολυπλαγκτότερόν τε θνατῶν .
τί γὰρ πέπλοισιν ἄθλιον κρύπτει κάρα ;
αἰδόμενος τὸ σὸν ὄμμα καὶ φιλίαν ὁμόφυλον αἷμά τε παιδοφόνον 0 .
ἀλλ , εἰ συναλγῶν γ ἦλθον , ἐκκάλυπτέ νιν .
πάρες ἀπ ὀμμάτων πέπλον , ἀπόδικε , ῥέθος ἀελίῳ δεῖξον .
βάρος ἀντίπαλον , δακρύοις συναμιλλαταί , ἱκετεύομεν ἀμφὶ γενειάδα καὶ γόνυ καὶ χέρα σὰν προπίτνων , πολιόν τε δάκρυον ἐκβάλλων ·
ἰὼ παῖ , κατά  σχεθε λέοντος ἀγρίου θυμόν , ὡς βρόμον ἐπὶ φόνιον ἀνόσιον ἐξάγῃ , κακὰ θέλων κακοῖς συνάψαι , τέκνον .
σὲ τὸν θάσσοντα δυστήνους ἕδρας αὐδῶ , φίλοισιν ὄμμα δεικνύναι τὸ σόν .
οὐδεὶς σκότος γὰρ ὧδ ἔχει μέλαν νέφος , ὅστις κακῶν σῶν συμφορὰν κρύψειεν ἄν .
τί μοι προσείων χεῖρα σημαίνεις φόνον ;
ὡς μὴ μύσος με σῶν βάλῃ προσφθεγμάτων 0 ;
οὐδὲν μέλει μοι σύν γε σοὶ πράσσειν κακῶς ·
καὶ γάρ ποτ εὐτύχησα .
ἐκεῖσ ἀνοιστέον , ὅτ ἐξέσῳσάς μ ἐς φάος νεκρῶν πάρα .
χάριν δὲ γηράσκουσαν ἐχθαίρω φίλων , καὶ τῶν καλῶν μὲν ὅστις ἀπολαύειν θέλει , συμπλεῖν δὲ τοῖς φίλοισι δυστυχοῦσιν οὔ 0 .
ἀνίστασ , ἐκκάλυψον ἄθλιον κάρα , βλέψον πρὸς ἡμᾶς .
ὅστις εὐγενὴς βροτῶν , φέρει τά γ ἐκ θεῶν πτώματ οὐ δ ἀναίνεται 0 .
θησεῦ , δέδορκας τόνδ ἀγῶν ἐμῶν τέκνων ;
ἤκουσα , καὶ βλέποντι σημαίνεις κακά .
τί δῆτά μου κρᾶτ ἀνεκάλυψας ἡλίῳ ;
οὐ μιαίνεις θνητὸς ὢν τὰ τῶν θεῶν .
φεῦγ , ὦ ταλαίπωρ , ἀνόσιον μίασμ ἐμόν 0 .
οὐδεὶς ἀλάστωρ τοῖς φίλοις ἐκ τῶν φίλων 0 .
ἐπῄνεσ ·
εὖ δράσας δέ σ οὐκ ἀναίνομαι .
ἐγὼ δὲ πάσχων εὖ τότ οἰκτίρω σε νῦν .
οἰκτρὸς γάρ εἰμι τ ἄμ ἀποκτείνας τέκνα .
κλαίω χάριν σὴν ἐφ ἑτέραισι συμφοραῖς .
ηὗρες δέ γ ἄλλους ἐν κακοῖσι μείζοσιν ;
ἅπτῃ κάτωθεν οὐρανοῦ δυσπραξίᾳ .
τοιγὰρ παρεσκευάσμεθ ὥστε κατθανεῖν 0 .
δοκεῖς ἀπειλῶν σῶν μέλειν τι δαίμοσιν ;
αὔθαδες ὁ θεός , πρὸς δὲ τοὺς θεοὺς ἐγώ 0 1 .
ἴσχε στόμ , ὡς μὴ μέγα λέγων μεῖζον πάθῃς .
γέμω κακῶν δή , κ οὐκέτ ἔσθ ὅπῃ τεθῇ .
δράσεις δὲ δὴ τί ;
ποῖ φέρῃ θυμούμενος ;
θανών , ὅθενπερ ἦλθον , εἶμι γῆς ὕπο .
εἴρηκας ἐπιτυχόντος ἀνθρώπου λόγους .
σὺ δ ἐκτὸς ὤν γε συμφορᾶς με νουθετεῖς .
ὁ πολλὰ δὴ τλὰς Ἡρακλῆς λέγει τάδε ;
οὐκ οὖν τοσαῦτά γ , εἰ μέτρῳ μοχθητέον .
εὐεργέτης βροτοῖσι καὶ μέγας φίλος 0 ;
οἱ δ οὐδὲν ὠφελοῦσί μ , ἀλλ Ἥρα κρατεῖ .
οὐκ ἄν σ ἀνάσχοιθ Ἑλλὰς ἀμαθίᾳ θανεῖν .
ἄκουε δή νυν , ὡς ἁμιλληθῶ λόγοις πρὸς νουθετήσεις σάς ·
ἀναπτύξω δέ σοι ἀβίωτον ἡμῖν νῦν τε καὶ πάροιθεν ὄν .
πρῶτον μὲν ἐκ τοῦδ ἐγενόμην , ὅστις κτανὼν μητρὸς γεραιὸν πατέρα προστρόπαιος ὢν ἔγημε τὴν τεκοῦσαν Ἀλκμήνην ἐμέ .
ὅταν δὲ κρηπὶς μὴ καταβληθῇ γένους ὀρθῶς , ἀνάγκη δυστυχεῖν τοὺς ἐκγόνους 0 .
ζεὺς δ  ὅστις ὁ Ζεύς  πολέμιόν μ ἐγείνατο Ἥρᾳ  σὺ μέντοι μηδὲν ἀχθεσθῇς , γέρον 0 ·
πατέρα γὰρ ἀντὶ Ζηνὸς ἡγοῦμαι σὲ ἐγώ ·
ἔτ ἐν γάλακτί τ ὄντι γοργωποὺς ὄφεις ἐπεισέφρησε σπαργάνοισι τοῖς ἐμοῖς ἡ τοῦ Διὸς σύλλεκτρος , ὡς ὀλοίμεθα .
ἐπεὶ δὲ σαρκὸς περιβόλαι ἐκτησάμην ἡβῶντα , μόχθους οὓς ἔτλην τί δεῖ λέγειν ;
ποίους ποτ ἢ λέοντας ἢ τρισωμάτους Τυφῶνας ἢ Γίγαντας ἢ τετρασκελῆ κενταυροπληθῆ πόλεμον οὐκ ἐξήνυσα ;
τήν τ ἀμφίκρανον καὶ παλιμβλαστῆ κύνα ὕδραν φονεύσας μυρίων τ ἄλλων πόνων διῆλθον ἀγέλας κ ἀς νεκροὺς ἀφικόμην , Ἅιδου πυλωρὸν κύνα τρίκρανον ἐς φάος ὅπως πορεύσαιμ ἐντολαῖς Εὐρυσθέως .
τὸν λοίσθιον δὲ τόνδ ἔτλην τάλας πόνον , παιδοκτονήσας δῶμα θριγκῶσαι κακοῖς .
ἥκω δ ἀνάγκης ἐς τόδ ·
οὔ τ ἐμαῖς φίλαις Θήβαις ἐνοικεῖν ὅσιον 0 ·
ἢν δὲ καὶ μένω , ἐς ποῖον ἱερὸν ἢ πανήγυριν φίλων εἶμ ;
οὐ γὰρ ἄτας εὐπροσηγόρους ἔχω .
ἀλλ Ἄργος ἔλθω ;
πῶς , ἐπεὶ φεύγω πάτραν 0 ;
φέρ ἀλλ ἐς ἄλλην δή τιν ὁρμήσω πόλιν ;
κ ἄπειθ ὑποβλεπώμεθ ὡς ἐγνωσμένοι , γλώσσης πικροῖς κέντροισι κλῃδουχούμενοι ·
Οὐχ οὗτος ὁ Διός , ὃς τέκν ἔκτεινέν ποτε δάμαρτά τ 0 ;
οὐ γῆς τῆσδ ἀποφθαρήσεται ;
κεκλημένῳ δὲ φωτὶ μακαρίῳ ποτὲ αἱ μεταβολαὶ λυπηρόν 0 ·
ᾧ δ ἀεὶ κακῶς ἔστ , οὐδὲν ἀλγεῖ συγγενῶς δύστηνος ὤν .
ἐς τοῦτο δ ἥξειν συμφορᾶς οἶμαί ποτε ·
φωνὴν γὰρ ἥσει χθὼν ἀπεννέπουσά με μὴ θιγγάνειν γῆς καὶ θάλασσα μὴ περᾶν πηγαί τε ποταμῶν , καὶ τὸν ἁρματήλατον Ἰξίον ἐν δεσμοῖσιν ἐκμιμήσομαι .
καὶ ταῦτ ἄριστα μηδέν Ἑλλήνων μ ὁρᾶν , ἐν οἷσιν εὐτυχοῦντες ἦμεν ὄλβιοι .
τί δῆτά με ζῆν δεῖ ;
τί κέρδος ἕξομεν βίον γ ἀχρεῖον ἀνόσιον κεκτημένοι ;
χορευέτω δὴ Ζηνὸς ἡ κλεινὴ δάμαρ κρόουσ Ὀλυμπίου Ζηνὸς ἀρβύλῃ πόδα .
ἔπραξε γὰρ βούλησιν ἣν ἐβούλετο , ἄνδρ Ἑλλάδος τὸν πρῶτον αὐτοῖσιν βάθροις ἄνω κάτω στρέψασα .
τοιαύτῃ θεῷ τίς ἂν προσεύχοιθ ;
ἣ γυναικὸς οὕνεκα λέκτρων φθονοῦσα Ζηνὶ τοὺς εὐεργέτας Ἑλλάδος ἀπώλεσ οὐδὲν ὄντας αἰτίους 0 .
οὐκ ἔστιν ἄλλου δαιμόνων ἀγὼν ὅδε ἢ τῆς Διὸς δάμαρτος 0 ·
εὖ τόδ αἰσθάνῃ .
παραινέσαιμ ἂν μᾶλλον ἢ πάσχειν κακῶς 0 .
οὐδεὶς δὲ θνητῶν ταῖς τύχαις ἀκήρατος , οὐ θεῶν , ἀοιδῶν εἴπερ οὐ ψευδεῖς λόγοι 0 1 .
οὐ λέκτρ ἐν ἀλλήλοισιν , ὧν οὐδεὶς νόμος , συνῆψαν 0 ;
οὐ δεσμοῖσι διὰ τυραννίδας πατέρας ἐκηλίδωσαν ;
ἀλλ οἰκοῦσ ὅμως Ὄλυμπον ἠνέσχοντό θ ἡμαρτηκότες .
καίτοι τί φήσεις , εἰ σὺ μὲν θνητὸς γεγὼς φέρεις ὑπέρφευ τὰς τύχας , θεοὶ δὲ μή 0 ;
θήβας μὲν οὖν ἔκλειπε τοῦ νόμου χάριν , ἕπου δ ἅμ ἡμῖν πρὸς πόλισμα Παλλάδος .
ἐκεῖ χέρας σὰς ἁγνίσας μιάσματος , δόμους τε δώσω χρημάτων τ ἐμῶν μέρος .
ἃ δ ἐκ πολιτῶν δῶρ ἔχω σώσας κόρους δὶς ἑπτά , ταῦρον Κνώσιον κατακτανών , σοὶ ταῦτα δώσω .
πανταχοῦ δέ μοι χθονὸς τεμένη δέδασται ·
ταῦτ ἐπωνομασμένα σέθεν τὸ λοιπὸν ἐκ βροτῶν κεκλήσεται ζῶντος ·
θανόντα δ , εὖτ ἂν εἰς Ἅιδου μόλῃς , θυσίαισι λαΐνοισί τ ἐξογκώμασι τίμιον ἀνάξει πᾶσ Ἀθηναίων πόλις .
καλὸς γὰρ ἀστοῖς στέφανος Ἑλλήνων ὕπο ἄνδρ ἐσθλὸν ὠφελοῦντας εὐκλείας τυχεῖν 0 .
κ ἀγὼ χάριν σοι τῆς ἐμῆς σωτηρίας τήνδ ἀντιδώσω ·
νῦν γὰρ εἶ χρεῖος φίλων .
θεοὶ δ ὅταν τιμῶσιν , οὐδὲν δεῖ φίλων ·
ἅλις γὰρ ὁ θεὸς ὠφελῶν , ὅταν θέλῃ 0 .
πάρεργα μὲν τάδ ἔστ ἐμῶν κακῶν , ἐγὼ δὲ τοὺς θεοὺς οὔ τε λέκτρ ἃ μὴ θέμις στέργειν νομίζω , δεσμά τ ἐξάπτειν χεροῖν οὔ τ ἠξίωσα πώποτ οὔ τε πείσομαι , οὐ δ ἄλλον ἄλλου δεσπότην πεφυκέναι 0 .
δεῖται γὰρ ὁ θεός , εἴπερ ἔστ ὀρθῶς θεός , οὐδενός ·
ἀοιδῶν οἵδε δύστηνοι λόγοι 0 .
ἐσκεψάμην δὲ καίπερ ἐν κακοῖσιν ὤν , μὴ δειλίαν ὄφλω τιν ἐκλιπὼν φάος ·
ταῖς συμφοραῖς γὰρ ὅστις οὐχ ὑφίσταται , οὐ δ ἀνδρὸς ἂν δύναιθ ὑποστῆναι βέλος .
ἐγκαρτερήσω βίοτον ·
εἶμι δ ἐς πόλιν τὴν σήν , χάριν τε μυρίων δώρων ἔχω .
ἀτὰρ πόνων δὴ μυρίων ἐγευσάμην ·
ὧν οὔ τ ἀπεῖπον οὐδέν οὔ τ ἀπ ὀμμάτων ἔσταξα πηγάς , οὐ δ ἂν ᾠόμην ποτὲ ἐς τοῦθ ἱκέσθαι , δάκρυ ἀπ ὀμμάτων βαλεῖν ·
νῦν δ , ὡς ἔοικε , τῇ τύχῃ δουλευτέον .
γεραιέ , τὰς ἐμὰς φυγὰς ὁρᾷς , ὁρᾷς δὲ παίδων ὄντα μ αὐθέντην ἐμῶν ·
δὸς τούσδε τύμβῳ καὶ περίστειλον νεκροὺς δακρύοισι τιμῶν  ἐμὲ γὰρ οὐκ ἐᾷ νόμος  πρὸς στέρν ἐρείσας μητρὶ δούς τ ἐς ἀγκάλας , κοινωνίαν δύστηνον , ἣν ἐγὼ τάλας διώλεσ ἄκων .
γῇ δ ἐπὴν κρύψῃς νεκρούς , οἴκει πόλιν τήνδ , ἀθλίως μέν , ἀλλ ὅμως ψυχὴν βιάζου τ ἀμὰ συμφέρειν κακά .
ὦ τέκν , ὁ φύσας καὶ τεκὼν ὑμᾶς πατὴρ ἀπώλεσ , οὐ δ ὤνασθε τῶν ἐμῶν καλῶν , ἁγὼ παρεσκεύαζον ἐκμοχθῶν βίᾳ εὔκλειαν ὑμῖν , πατρὸς ἀπόλαυσιν καλήν .
σέ τ οὐχ ὁμοίως , ὦ τάλαιν , ἀπώλεσα ὥσπερ σὺ τ ἀμὰ λέκτρ ἔσῳζες ἀσφαλῶς , μακρὰς διαντλοῦσ ἐν δόμοις οἰκουρίας 0 .
οἴμοι δάμαρτος καὶ τέκνων , οἴμοι δ ἐμοῦ , ὡς ἀθλίως πέπραγα κ ἀποζεύγνυμαι τέκνων γυναικός τ ·
ὦ λυγραὶ φιλημάτων τέρψεις , λυγραὶ δὲ τῶνδ ὅπλων κοινωνίαι 0 .
ἀμηχανῶ γὰρ πότερ ἔχω τάδ ἢ μεθῶ , ἃ πλευρὰ τ ἀμὰ προσπίτνοντ ἐρεῖ τάδε ·
ἡμῖν τέκν εἷλες καὶ δάμαρθ ·
ἡμᾶς ἔχεις παιδοκτόνους σούς .
εἶτ ἐγὼ τάδ ὠλέναις οἴσω ;
τί φάσκων 0 ;
ἀλλὰ γυμνωθεὶς ὅπλων , ξὺν οἷς τὰ κάλλιστ ἐξέπραξ ἐν Ἑλλάδι , ἐχθροῖς ἐμαυτὸν ὑποβαλὼν αἰσχρῶς θάνω ;
οὐ λειπτέον τάδ , ἀθλίως δὲ σῳστέον .
ἕν μοί τι , Θησεῦ , σύγκαμ ·
ἀθλίου κυνὸς κόμιστρ ἐς Ἄργος συγκατάστησον μολών , λύπῃ τι παίδων μὴ πάθω μονούμενος .
ὦ γαῖα Κάδμου πᾶς τε Θηβαῖος λεώς , κείρασθε , συμπενθήσατ , ἔλθετ ἐς τάφον παίδων ·
ἅπαντας δ ἑνὶ λόγῳ πενθήσετε νεκρούς τε κ ἀμέ ·
πάντες ἐξολώλαμεν Ἥρας μιᾷ πληγέντες ἄθλιοι τύχῃ .
ἀνίστασ , ὦ δύστηνε ·
δακρύων δ ἅλις 0 .
ἄρθρα γὰρ πέπηγέ μου .
καὶ τοὺς σθένοντας γὰρ καθαιροῦσιν τύχαι .
αὐτοῦ γενοίμην πέτρος ἀμνήμων κακῶν .
παῦσαι ·
δίδου δὲ χεῖρ ὑπηρέτῃ φίλῳ .
ἀλλ αἷμα μὴ σοῖς ἐξομόρξωμαι πέπλοις .
ἔκμασσε , φείδου μηδέν ·
οὐκ ἀναίνομαι .
παίδων στερηθεὶς παῖδ ὅπως ἔχω σ ἐμόν .
δίδου δέρῃ σὴν χεῖρ , ὁδηγήσω δ ἐγώ .
ζεῦγός γε φίλιον 0 ·
ἅτερος δὲ δυστυχής 0 .
ὦ πρέσβυ , τοιόνδ ἄνδρα χρὴ κτᾶσθαι φίλον .
ἡ γὰρ τεκοῦσα τόνδε πατρὶς εὔτεκνος 0 .
θησεῦ , πάλιν με στρέψον , ὡς ἴδω τέκνα .
ὡς δὴ τί 0 ;
φίλτρον τοῦτ ἔχων ῥᾴων ἔσῃ ;
ποθῶ ·
πατρός τε στέρνα προσθέσθαι θέλω .
ἰδοὺ τάδ , ὦ παῖ ·
τ ἀμὰ γὰρ σπεύδεις φίλα .
οὕτως πόνων σῶν οὐκέτι μνήμην ἔχεις ;
ἅπαντ ἐλάσσω κεῖνα τῶνδ ἔτλην κακά .
εἴ σ ὄψεταί τις θῆλυν ὄντ , οὐκ αἰνέσει .
ζῶ σοι ταπεινός ;
ἀλλὰ πρόσθεν οὐ δοκῶ .
ἄγαν γ 0 ·
ὁ κλεινὸς Ἡρακλῆς οὐκ εἶ νοσῶν .
σὺ ποῖος ἦσθα νέρθεν ἐν κακοῖσιν ὤν ;
ὡς ἐς τὸ λῆμα παντὸς ἦν ἥσσων ἀνήρ .
πῶς οὖν ἔτ εἴπης ὅτι συνέσταλμαι κακοῖς ;
πρόβαινε .
χαῖρ , ὦ πρέσβυ .
καὶ σύ μοι , τέκνον .
θάφθ ὥσπερ εἶπον παῖδας 0 .
ἐμὲ δὲ τίς , τέκνον 0 ;
πότ ἐλθών ;
ἡνίκ ἂν θάψῃς τέκνα .
εἰς Ἀθήνας πέμψομαι Θηβῶν ἄπο .
ἀλλ ἐσκόμιζε τέκνα δυσκόμιστα γῇ ·
ἡμεῖς δ ἀναλώσαντες αἰσχύναις δόμον , Θησεῖ πανώλεις ἑψόμεσθ ἐφολκίδες 0 .
ὅστις δὲ πλοῦτον ἢ σθένος μᾶλλον φίλων ἀγαθῶν πεπᾶσθαι βούλεται , κακῶς φρονεῖ .
στείχομεν οἰκτροὶ καὶ πολύκλαυτοι , τὰ μέγιστα φίλων ὀλέσαντες .
ἄτλας , ὁ χαλκέοισι ἔφυσε Μαῖαν , ἣ μ ἐγείνατο Ἑρμῆν μεγίστῳ Ζηνί , δαιμόνων λάτριν .
ἥκω δὲ Δελφῶν τήνδε γῆν , ἵν ὀμφαλὸν μέσον καθίζων Φοῖβος ὑμνῳδεῖ βροτοῖς τά τ ὄντα καὶ μέλλοντα θεσπίζων ἀεί .
ἔστιν γὰρ οὐκ ἄσημος Ἑλλήνων πόλις , τῆς χρυσολόγχου Παλλάδος κεκλημένη , οὗ παῖδ Ἐρεχθέως Φοῖβος ἔζευξεν γάμοις βίᾳ Κρέουσαν , ἔνθα προσβόρρους πέτρας Παλλάδος ὑπ ὄχθῳ τῆς Ἀθηναίων χθονὸς Μακρὰς καλοῦσι γῆς ἄνακτες Ἀτθίδος .
ἀγνὼς δὲ πατρί  τῷ θεῷ γὰρ ἦν φίλον  γαστρὸς διήνεγκ ὄγκον 0 1 .
ὡς δ ἦλθεν χρόνος , τεκοῦσ ἐν οἴκοις παῖδ ἀπήνεγκεν βρέφος ἐς τ αὐτὸν ἄντρον οὗπερ ηὐνάσθη θεῷ Κρέουσα , κ ἀκτίθησιν ὡς θανούμενον κοίλης ἐν ἀντίπηγος εὐτρόχῳ κύκλῳ , προγόνων νόμον σῴζουσα τοῦ τε γηγενοῦς Ἐριχθονίου 0 .
κείνῳ γὰρ ἡ Διὸς κόρη φρουρὼ παραζεύξασα φύλακε σώματος δισσὼ δράκοντε , παρθένοις Ἀγλαυρίσι δίδωσι σῴζειν ·
ὅθεν Ἐρεχθείδαις ἐκεῖ νόμος τις ἔστιν ὄφεσιν ἐν χρυσηλάτοις τρέφειν τέκνα .
ἀλλ ἣν εἶχε παρθένος χλιδὴν τέκνῳ προσάψασ ἔλιπεν ὡς θανουμένῳ 0 .
κ ἄμ ὢν ἀδελφὸς Φοῖβος αἰτεῖται τάδε ·
ὦ σύγγον , ἐλθὼν λαὸν εἰς αὐτόχθονα κλεινῶν Ἀθηνῶν  οἶσθα γὰρ θεᾶς πόλιν  λαβὼν βρέφος νεογνὸν ἐκ κοίλης πέτρας αὐτῷ σὺν ἄγγει σπαργάνοισί θ οἷς ἔχει ἔνεγκε Δελφῶν τ ἀμὰ πρὸς χρηστήρια , καὶ θὲς πρὸς αὐταῖς εἰσόδοις δόμων ἐμῶν .
τὰ δ ἄλλ  ἐμὸς γάρ ἐστιν , ὡς εἰδῇς , ὁ παῖς  ἡμῖν μελήσει .
λοξίᾳ δ ἐγὼ χάριν πράσσων ἀδελφῷ πλεκτὸν ἐξάρας κύτος ἤνεγκα , καὶ τὸν παῖδα κρηπίδων ἔπι τίθημι ναοῦ τοῦδ , ἀναπτύξας κύτος ἑλικτὸν ἀντίπηγος , ὡς ὁρῷθ ὁ παῖς .
κυρεῖ δ ἅμ ἱππεύοντος ἡλίου κύκλῳ προφῆτις ἐσβαίνουσα μαντεῖον θεοῦ ·
ὄψιν δὲ προσβαλοῦσα παιδὶ νηπίῳ ἐθαύμασ εἴ τις Δελφίδων τλαίη κόρη λαθραῖον ὠδῖν ἐς θεοῦ ῥῖψαι δόμον , ὑπέρ τε θυμέλας διορίσαι πρόθυμος ἦν ·
οἴκτῳ δ ἀφῆκεν ὠμότητα  καὶ θεὸς συνεργὸς ἦν τῷ παιδὶ μὴ κπεσεῖν δόμων  τρέφει δέ νιν λαβοῦσα .
τὸν σπείραντα δὲ οὐκ οἶδε Φοῖβον οὐ δὲ μητέρ ἧς ἔφυ , ὁ παῖς τε τοὺς τεκόντας οὐκ ἐπίσταται .
νέος μὲν οὖν ὢν ἀμφὶ βωμίους τροφὰς ἠλᾶτ ἀθύρων ·
ὡς δ ἀπηνδρώθη δέμας , Δελφοί σφ ἔθεντο χρυσοφύλακα τοῦ θεοῦ ταμίαν τε πάντων πιστόν , ἐν δ ἀνακτόροις θεοῦ καταζῇ δεῦρ ἀεὶ σεμνὸν βίον .
κρέουσα δ ἡ τεκοῦσα τὸν νεανίαν Ξούθῳ γαμεῖται συμφορᾶς τοιᾶσδ ὕπο ·
ἦν ταῖς Ἀθήναις τοῖς τε Χαλκωδοντίδαις , οἳ γῆν ἔχουσ Εὐβοῖδα , πολέμιος κλύδων ·
ὃν συμπονήσας καὶ συνεξελὼν δορὶ γάμων Κρεούσης ἀξίωμ ἐδέξατο , οὐκ ἐγγενὴς ὤν , Αἰόλου δὲ τοῦ Διὸς γεγὼς Ἀχαιός .
χρόνια δὲ σπείρας λέχη ἄτεκνός ἐστι , καὶ Κρέουσ ·
ὧν οὕνεκα ἥκουσι πρὸς μαντεῖ Ἀπόλλωνος τάδε ἔρωτι παίδων .
λοξίας δὲ τὴν τύχην ἐς τοῦτ ἐλαύνει , κοὐ λέληθεν , ὡς δοκεῖ .
δώσει γὰρ εἰσελθόντι μαντεῖον τόδε Ξούθῳ τὸν αὑτοῦ παῖδα , καὶ πεφυκέναι κείνου σφε φήσει , μητρὸς ὡς ἐλθὼν δόμους γνωσθῇ Κρεούσῃ , καὶ γάμοι τε Λοξίου κρυπτοὶ γένωνται παῖς τ ἔχῃ τὰ πρόσφορα .
ἴωνα δ αὐτόν , κτίστορ Ἀσιάδος χθονός , ὄνομα κεκλῆσθαι θήσεται καθ Ἑλλάδα .
ἀλλ ἐς δαφνώδη γύαλα βήσομαι τάδε , τὸ κρανθὲν ὡς ἂν ἐκμάθω παιδὸς πέρι .
ὁρῶ γὰρ ἐκβαίνοντα Λοξίου γόνον τόνδ , ὡς πρὸ ναοῦ λαμπρὰ θῇ πυλώματα δάφνης κλάδοισιν .
ὄνομα δ , οὗ μέλλει τυχεῖν , Ἴων ἐγώ νιν πρῶτος ὀνομάζω θεῶν .
ἅρματα μὲν τάδε λαμπρὰ τεθρίππων Ἥλιος ἤδη λάμπει κατὰ γῆν , ἄστρα δὲ φεύγει πυρὶ τῷδ αἰθέρος ἐς νύχθ ἱεράν ·
παρνησιάδες δ ἄβατοι κορυφαὶ καταλαμπόμεναι τὴν ἡμερίαν ἁψῖδα βροτοῖσι δέχονται .
σμύρνης δ ἀνύδρου καπνὸς εἰς ὀρόφους Φοίβου πέταται .
θάσσει δὲ γυνὴ τρίποδα ζάθεον Δελφίς , ἀείδουσ Ἕλλησι βοάς , ἃς ἂν Ἀπόλλων κελαδήσῃ .
ἀλλ , ὦ Φοίβου Δελφοὶ θέραπες , τὰς Κασταλίας ἀργυροειδεῖς βαίνετε δίνας , καθαραῖς δὲ δρόσοις ἀφυδρανάμενοι στείχετε ναούς ·
στόμα τ εὔφημον φρουρεῖν ἀγαθόν , φήμας τ ἀγαθὰς τοῖς ἐθέλουσιν μαντεύεσθαι γλώσσης ἰδίας ἀποφαίνειν 0 .
ἡμεῖς δέ , πόνους οὓς ἐκ παιδὸς μοχθοῦμεν ἀεί , πτόρθοισι δάφνης στέφεσίν θ ἱεροῖς ἐσόδους Φοίβου καθαρὰς θήσομεν , ὑγραῖς τε πέδον ῥανίσιν νοτερόν ·
πτηνῶν τ ἀγέλας , αἳ βλάπτουσιν σέμν ἀναθήματα , τόξοισιν ἐμοῖς φυγάδας θήσομεν ·
ὡς γὰρ ἀμήτωρ ἀπάτωρ τε γεγὼς τοὺς θρέψαντας Φοίβου ναοὺς θεραπεύω 0 .
ἄγ , ὦ νεηθαλὲς ὦ καλλίστας προπόλευμα δά  φνας , ἃ τὰν Φοίβου θυμέλαν σαίρεις ὑπὸ ναοῖς , κήπων ἐξ ἀθανάτων , ἵνα δρόσοι τέγγουσ ἱεραί , ῥοὰν ἀέναον παγᾶν ἐκπροϊεῖσαι , μυρσίνας ἱερὰν φόβαν ·
ᾇ σαίρω δάπεδον θεοῦ παναμέριος ἅμ ἁλίου πτέρυγι θοᾷ λατρεύων τὸ κατ ἦμαρ .
ὦ Παιὰν ὦ Παιάν , εὐαίων εὐαίων εἴης , ὦ Λατοῦς παῖ .
καλόν γε τὸν πόνον , ὦ Φοῖβε , σοὶ πρὸ δόμων λατρεύ  ω τιμῶν μαντεῖον ἕδραν 0 ·
κλεινὸς δ ὁ πόνος μοι θεοῖσιν δούλαν χέρ ἔχειν οὐ θνατοῖς , ἀλλ ἀθανάτοις 0 ·
εὐφάμους δὲ πόνους μοχθεῖν οὐκ ἀποκάμνω .
φοῖβός μοι γενέτωρ πατήρ 0 ·
τὸν βόσκοντα γὰρ εὐλογῶ , τὸ δ ὠφέλιμον ἐμοὶ πατέρος ὄνομα λέγω Φοίβου τοῦ κατὰ ναόν .